กฎ กกฎ ก.ก.ว่าด้วยการให้ข้าราชการกรุงเทพมหานครสามัญได้รับเงินเดือนพ.ศ. ๒๕๕๔[๑] อาศัยอำนาจตามความในมาตรา ๑๔ (๓) มาตรา ๗๔ มาตรา ๗๗ และมาตรา ๘๕แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔ประกอบมาตรา ๑๓๙ แห่งพระราชบัญญัติระเบียบข้าราชการพลเรือน พ.ศ. ๒๕๕๑ ก.ก. ออกกฎก.ก. ไว้ ดังต่อไปนี้ข้อ ๑ กฎ ก.ก. นี้ให้ใช้บังคับตั้งแต่วันที่ ๑ เมษายน ๒๕๕๔ เป็นต้นไปข้อ ๒ ข้าราชการกรุงเทพมหานครสามัญผู้ได้รับแต่งตั้งให้ดำรงตำแหน่งใดระดับใด ให้ได้รับเงินเดือนในอันดับตามบัญชีอัตราเงินเดือนข้าราชการพลเรือนท้ายพระราชบัญญัติเงินเดือนและเงินประจำตำแหน่งพ.ศ. ๒๕๓๘ ดังนี้(๑) ผู้ได้รับแต่งตั้งให้ดำรงตำแหน่งใดในระดับ ๑ให้ได้รับเงินเดือนในอันดับ ท ๑(๒) ผู้ได้รับแต่งตั้งให้ดำรงตำแหน่งใดในระดับ ๒ให้ได้รับเงินเดือนในอันดับ ท ๒(๓) ผู้ได้รับแต่งตั้งให้ดำรงตำแหน่งใดในระดับ ๓ให้ได้รับเงินเดือนในอันดับ ท ๓(๔) ผู้ได้รับแต่งตั้งให้ดำรงตำแหน่งใดในระดับ ๔ให้ได้รับเงินเดือนในอันดับ ท ๔(๕) ผู้ได้รับแต่งตั้งให้ดำรงตำแหน่งใดในระดับ ๕ให้ได้รับเงินเดือนในอันดับ ท ๕(๖) ผู้ได้รับแต่งตั้งให้ดำรงตำแหน่งใดในระดับ ๖ให้ได้รับเงินเดือนในอันดับ ท ๖(๗) ผู้ได้รับแต่งตั้งให้ดำรงตำแหน่งใดในระดับ ๗ให้ได้รับเงินเดือนในอันดับ ท ๗(๘) ผู้ได้รับแต่งตั้งให้ดำรงตำแหน่งใดในระดับ ๘ให้ได้รับเงินเดือนในอันดับ ท ๘(๙) ผู้ได้รับแต่งตั้งให้ดำรงตำแหน่งใดในระดับ ๙ ให้ได้รับเงินเดือนในอันดับท ๙ผู้ได้รับแต่งตั้งให้ดำรงตำแหน่งประเภทบริหารระดับสูงในระดับ ๙ที่มิใช่ตำแหน่งหัวหน้าส่วนราชการที่สูงกว่ากอง ให้ได้รับเงินเดือนในอันดับ ท ๙ถึงอันดับ ท ๑๐(๑๐) ผู้ได้รับแต่งตั้งให้ดำรงตำแหน่งใดในระดับ ๑๐ให้ได้รับเงินเดือนในอันดับ ท ๑๐ ผู้ได้รับแต่งตั้งให้ดำรงตำแหน่งประเภทบริหารระดับสูงในระดับ๑๐ ให้ได้รับเงินเดือนในอันดับ ท ๑๐ ถึงอันดับ ท ๑๑(๑๑) ผู้ได้รับแต่งตั้งให้ดำรงตำแหน่งใดในระดับ๑๑ ให้ได้รับเงินเดือนในอันดับ ท ๑๑(๑๒) ผู้ได้รับแต่งตั้งให้ดำรงตำแหน่งประเภทบริหารระดับสูงในระดับ ๑๑ตำแหน่งปลัดกรุงเทพมหานคร ให้ได้รับเงินเดือนอันดับ บ ๑๑ข้อ ๓ ข้าราชการกรุงเทพมหานครสามัญผู้ได้รับแต่งตั้งให้ดำรงตำแหน่งใดระดับใดโดยได้รับเงินเดือนในอันดับใดตามข้อ ๒ให้ได้รับเงินเดือนในขั้นต่ำของอันดับเงินเดือนสำหรับตำแหน่งนั้น เว้นแต่(๑) ผู้นั้นได้รับเงินเดือนสูงกว่าขั้นต่ำของอันดับนั้นอยู่แล้วให้ได้รับเงินเดือนเท่าเดิม(๒) ผู้นั้นได้รับปริญญาหรือประกาศนียบัตรการศึกษาหรือวิชาชีพ และก.ก.รับรองว่าปริญญาหรือประกาศนียบัตรการศึกษาหรือวิชาชีพนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและกำหนดเงินเดือนที่ควรได้รับในอันดับและขั้นใดให้ได้รับเงินเดือนในอันดับและขั้นที่ ก.ก. กำหนด(๓)ผู้นั้นได้รับปริญญาหรือประกาศนียบัตรการศึกษาหรือวิชาชีพเพิ่มขึ้นหรือสูงขึ้นและก.ก. รับรองว่าปริญญาหรือประกาศนียบัตรการศึกษาหรือวิชาชีพที่ได้รับเพิ่มขึ้นหรือสูงขึ้นนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและกำหนดเงินเดือนที่ควรได้รับในอันดับและขั้นใดปลัดกรุงเทพมหานครหรือผู้ซึ่งได้รับมอบหมายจากปลัดกรุงเทพมหานครอาจปรับให้ได้รับเงินเดือนในอันดับและขั้นที่ก.ก. กำหนดได้(๔) ผู้นั้นได้รับแต่งตั้งให้ดำรงตำแหน่งในสายงานใดที่ ก.ก.กำหนดในมาตรฐานกำหนดตำแหน่ง ให้ตำแหน่งในสายงานนั้นได้รับเงินเดือนสูงกว่าขั้นต่ำของอันดับเงินเดือนสำหรับตำแหน่งระดับนั้นให้ได้รับเงินเดือนในอันดับและขั้นที่ ก.ก. กำหนด(๕)ผู้ได้รับแต่งตั้งให้ดำรงตำแหน่งใดในระดับที่ต่ำกว่าตำแหน่งเดิมให้ได้รับเงินเดือนในแต่ละกรณีดังนี้(ก) ในกรณีที่เป็นการแต่งตั้งเพื่อประโยชน์ของทางราชการให้ได้รับเงินเดือนในอันดับและขั้นที่ได้รับอยู่เดิม(ข) ในกรณีที่เป็นการแต่งตั้งโดยเป็นความประสงค์ของตัวข้าราชการให้ได้รับเงินเดือนในอันดับเงินเดือนสำหรับตำแหน่งที่ได้รับแต่งตั้งในขั้นที่เทียบได้ตรงกันกับขั้นเงินเดือนของอันดับเดิมตามตารางเทียบขั้นเงินเดือนแต่ละอันดับที่ข้าราชการจะได้รับเมื่อได้รับแต่งตั้งให้ดำรงตำแหน่งท้ายกฎ ก.ก. นี้แต่ถ้าผู้นั้นได้รับเงินเดือนสูงกว่าขั้นสูงของอันดับเงินเดือนสำหรับตำแหน่งที่ได้รับแต่งตั้งอยู่แล้วให้ได้รับเงินเดือนในขั้นสูงของอันดับเงินเดือนสำหรับตำแหน่งที่ได้รับแต่งตั้ง(๖) ผู้ได้รับแต่งตั้งให้ดำรงตำแหน่งในระดับที่สูงขึ้นตำแหน่งใดถ้าได้รับเงินเดือนสูงกว่าขั้นต่ำของอันดับเงินเดือนสำหรับตำแหน่งที่ได้รับแต่งตั้งนั้นอยู่แล้วให้ได้รับเงินเดือนในอันดับเงินเดือนสำหรับตำแหน่งที่ได้รับแต่งตั้งในขั้นที่เทียบได้ตรงกันกับขั้นเงินเดือนของอันดับเดิมตามตารางเทียบขั้นเงินเดือนแต่ละอันดับที่ข้าราชการจะได้รับเมื่อได้รับแต่งตั้งให้ดำรงตำแหน่งท้ายกฎก.ก. นี้ข้อ ๔ ข้าราชการกรุงเทพมหานครสามัญซึ่งได้รับแต่งตั้งให้ดำรงตำแหน่งประเภทบริหารระดับสูงที่รับเงินเดือนในอันดับท ๙ ถึงอันดับ ท ๑๐ หรืออันดับ ท ๑๐ ถึงอันดับ ท ๑๑ ผู้ใดได้รับเงินเดือนถึงขั้นสูงของอันดับท ๙ หรืออันดับ ท ๑๐ แล้วแต่กรณีให้ผู้นั้นได้รับเงินเดือนในอันดับที่สูงขึ้นในขั้นที่เทียบได้ตรงกันกับขั้นเงินเดือนของอันดับเดิมตามตารางเทียบขั้นเงินเดือนแต่ละอันดับที่ข้าราชการจะได้รับเมื่อได้รับแต่งตั้งให้ดำรงตำแหน่งท้ายกฎก.ก. นี้ ในวันแรกที่ได้รับเงินเดือนถึงขั้นสูงของอันดับ ท ๙ หรืออันดับ ท ๑๐แล้วแต่กรณีในกรณีที่ข้าราชการกรุงเทพมหานครสามัญซึ่งจะได้รับเงินเดือนสูงขึ้นในอันดับท ๑๐ หรืออันดับ ท ๑๑ ตามวรรคหนึ่งผู้ใดต้องพ้นจากราชการเพราะเหตุเกษียณอายุให้ผู้นั้นได้รับเงินเดือนในอันดับที่สูงขึ้นดังกล่าวในวันที่ ๓๐กันยายนของปีสุดท้ายก่อนที่จะพ้นจากราชการเพราะเหตุเกษียณอายุข้อ ๕ ข้าราชการกรุงเทพมหานครสามัญซึ่งได้รับเงินเดือนในอันดับที่สูงขึ้นตามข้อ๔ ผู้มีอำนาจสั่งเลื่อนขั้นเงินเดือนอาจพิจารณาให้เลื่อนขั้นเงินเดือนตามกฎ ก.พ.ว่าด้วยการเลื่อนขั้นเงินเดือนได้ตั้งแต่วันที่ได้รับเงินเดือนในอันดับที่สูงขึ้นข้อ ๖ ข้าราชการกรุงเทพมหานครสามัญผู้ใดได้รับแต่งตั้งให้ดำรงตำแหน่งตามมาตรา๕๑ มาตรา ๖๐ มาตรา ๖๑ มาตรา ๖๓ มาตรา ๖๔ มาตรา ๖๕ มาตรา ๖๖ มาตรา ๖๙ และมาตรา ๗๐ แห่งพระราชบัญญัติระเบียบข้าราชการพลเรือนพ.ศ. ๒๕๓๕ ให้ได้รับเงินเดือนตามที่บัญญัติไว้ในมาตรานั้น ๆข้อ ๗ กรณีอื่นนอกจากที่ได้กำหนดไว้ในกฎก.ก. นี้ให้เสนอ ก.ก. พิจารณาอนุมัติเป็นราย ๆ ไปให้ไว้ณ วันที่ ๒๗ กรกฎาคม พ.ศ. ๒๕๕๔ชวรัตน์ชาญวีรกูลรัฐมนตรีว่าการกระทรวงมหาดไทยประธานก.ก.[เอกสารแนบท้าย]๑. ตารางเทียบขั้นเงินเดือนแต่ละอันดับที่ข้าราชการกรุงเทพมหานครสามัญจะได้รับเมื่อได้รับแต่งตั้งให้ดำรงตำแหน่ง(๑ เม.ย.๒๕๕๔)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎ ก.ก. ฉบับนี้ คือโดยที่มีการปรับอัตราเงินเดือนข้าราชการตามพระราชกฤษฎีกาการปรับอัตราเงินเดือนของข้าราชการ(ฉบับที่ ๔) พ.ศ. ๒๕๕๔ เพื่อให้ข้าราชการกรุงเทพมหานครได้รับการปรับเงินเดือนให้เป็นไปตามอัตราที่กำหนดไว้ในบัญชีเงินเดือนท้ายพระราชกฤษฎีกาดังกล่าว จึงจำเป็นต้องออกกฎ ก.ก.นี้ปริยานุช/ผู้จัดทำ๙ สิงหาคม ๒๕๕๔ดำรง/ตรวจ๙ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๓ ก/หน้า ๑๑/๕ สิงหาคม ๒๕๕๔